Document ID: 32009D0619

POLITIKAS UN DROŠĪBAS KOMITEJAS LĒMUMS EUMM GEORGIA/1/2009
(2009. gada 31. jūlijs)
par Eiropas Savienības Pārraudzības misijas Gruzijā (EUMM Georgia) vadītāja pilnvaru pagarināšanu
(2009/619/KĀDP)
POLITIKAS UN DROŠĪBAS KOMITEJA,
ņemot vērā Līgumu par Eiropas Savienību un jo īpaši tā 25. panta trešo daļu,
ņemot vērā Padomes Vienoto rīcību 2008/736/KĀDP (2008. gada 15. septembris) par Eiropas Savienības Pārraudzības misiju Gruzijā, EUMM Georgia (1), un jo īpaši tās 10. panta 1. punktu,
tā kā:
(1)
Vienotās rīcības 2008/736/KĀDP 10. panta 1. punktā ir paredzēts, ka Politikas un drošības komiteja (PDK) ir pilnvarota saskaņā ar Līguma 25. pantu pieņemt attiecīgus lēmumus, lai politiski kontrolētu un stratēģiski vadītu EUMM Georgia, un jo īpaši pieņemt lēmumus par misijas vadītāja iecelšanu.
(2)
Pēc ģenerālsekretāra/augstā pārstāvja ierosinājuma PDK 2008. gada 16. septembrī ar Lēmumu EUMM/1/2008 (2) iecēla Hansjörg HABER kungu par EUMM Georgia misijas vadītāju līdz 2009. gada 15. septembrim.
(3)
Ģenerālsekretārs/augstais pārstāvis 2009. gada 16. jūlijā ierosināja PDK Hansjörg HABER kunga pilnvaras pagarināt par vēl vienu gadu - līdz 2010. gada 15. septembrim,
IR NOLĒMUSI ŠĀDI.
1. pants
Hansjörg HABER kunga Eiropas Savienības Pārraudzības misijas (EUMM Georgia) vadītāja pilnvaras ar šo tiek pagarinātas līdz 2010. gada 15. septembrim.
2. pants
Šis lēmums stājas spēkā tā pieņemšanas dienā.
To piemēro līdz 2010. gada 15. septembrim.
Briselē, 2009. gada 31. jūlijā

Labels: 11
5
7
9
18
15